CELEX: 32015R1190
Language: el
Date: 2015-07-20 00:00:00
Title: Κανονισμός (ΕΕ) 2015/1190 της Επιτροπής, της 20ής Ιουλίου 2015, για την τροποποίηση του παραρτήματος III του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα (Κείμενο που παρουσιάζει ενδιαφέρον για τον ΕΟΧ)

21.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 193/115
            
         ΚΑΝΟΝΙΣΜΌΣ (ΕΕ) 2015/1190 ΤΗΣ ΕΠΙΤΡΟΠΉΣ
   της 20ής Ιουλίου 2015
   για την τροποποίηση του παραρτήματος III του κανονισμού (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου για τα καλλυντικά προϊόντα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1223/2009 του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, για τα καλλυντικά προϊόντα (1), και ιδίως το άρθρο 31 παράγραφος 1,
   Κατόπιν διαβούλευσης με την επιστημονική επιτροπή για την ασφάλεια των καταναλωτών,
   Εκτιμώντας τα ακόλουθα:
   
               (1)
            
            
               Μετά τη δημοσίευση επιστημονικής μελέτης το 2001 με τίτλο «Χρήση μόνιμων βαφών μαλλιών και κίνδυνος καρκίνου της ουροδόχου κύστης», η επιστημονική επιτροπή για τα καλλυντικά προϊόντα και τα μη εδώδιμα προϊόντα που προορίζονται για τους καταναλωτές, η οποία στη συνέχεια αντικαταστάθηκε από την επιστημονική επιτροπή για τα καταναλωτικά προϊόντα (ΕΕΚΠ), σύμφωνα με την απόφαση 2004/210/ΕΚ της Επιτροπής (2), κατέληξε στο συμπέρασμα ότι οι δυνητικοί κίνδυνοι της χρήσης των βαφών μαλλιών αποτελούν αντικείμενο προβληματισμού. Η ΕΕΚΠ, στις γνωμοδοτήσεις της, συνέστησε να λάβει η Επιτροπή περαιτέρω μέτρα για τον έλεγχο της χρήσης των ουσιών βαφών μαλλιών.
            
         
               (2)
            
            
               Η ΕΕΚΠ συνέστησε, επιπλέον, μια συνολική στρατηγική για την εκτίμηση της ασφάλειας των χημικών ουσιών βαφής μαλλιών, συμπεριλαμβανομένων των απαιτήσεων για τη δοκιμή των ουσιών που χρησιμοποιούνται στα προϊόντα βαφής μαλλιών όσον αφορά ενδεχόμενη γονιδιοτοξικότητα ή καρκινογενετικότητα.
            
         
               (3)
            
            
               Σε συνέχεια των γνωμοδοτήσεων της ΕΕΚΠ, η Επιτροπή συμφώνησε με τα κράτη μέλη και τα ενδιαφερόμενα μέρη για μια συνολική στρατηγική σχετικά με τη ρύθμιση των ουσιών που χρησιμοποιούνται στα προϊόντα βαφής μαλλιών, σύμφωνα με την οποία ο βιομηχανικός κλάδος κλήθηκε να υποβάλει φακέλους που περιέχουν ενημερωμένα επιστημονικά δεδομένα για την ασφάλεια των ουσιών βαφών μαλλιών με σκοπό να διενεργήσει η ΕΕΚΠ εκτίμηση επικινδυνότητας.
            
         
               (4)
            
            
               Η ΕΕΚΠ, που αντικαταστάθηκε στη συνέχεια από την επιστημονική επιτροπή για την ασφάλεια των καταναλωτών (ΕΕΑΚ) σύμφωνα με την απόφαση 2008/721/ΕΚ της Επιτροπής (3), εκτίμησε την ασφάλεια των μεμονωμένων ουσιών για τις οποίες ο βιομηχανικός κλάδος είχε υποβάλει επικαιροποιημένους φακέλους.
            
         
               (5)
            
            
               Λαμβανομένων υπόψη των τελικών γνωμοδοτήσεων της ΕΕΑΚ για την ασφάλεια των μεμονωμένων ουσιών, είναι σκόπιμο να περιοριστούν οι μέγιστες συγκεντρώσεις των εννέα ουσιών βαφής μαλλιών που εκτιμήθηκαν και να εγγραφούν στον κατάλογο του παραρτήματος III του κανονισμού (ΕΚ) αριθ. 1223/2009.
            
         
               (6)
            
            
               Όσον αφορά την αξιολόγηση των πιθανών κινδύνων για την υγεία των καταναλωτών από προϊόντα αντίδρασης που σχηματίζονται από οξειδωτικές ουσίες βαφής μαλλιών κατά τη διαδικασία βαφής μαλλιών, βάσει των τότε διαθέσιμων στοιχείων ασφάλειας, η ΕΕΑΚ, στη γνωμοδότησή της της 21ης Σεπτεμβρίου 2010, δεν εξέφρασε ιδιαίτερη ανησυχία για τη γονιδιοτοξικότητα και την καρκινογενετικότητα των βαφών μαλλιών και των προϊόντων αντίδρασης που χρησιμοποιούνται σήμερα στην Ένωση.
            
         
               (7)
            
            
               Το δυναμικό ευαισθητοποίησης που προξενούν οι επιμέρους ουσίες βαφής μαλλιών έχει εξεταστεί κατά τις οικείες αξιολογήσεις κινδύνου από την ΕΕΑΚ. Για να ενημερωθούν καλύτερα οι καταναλωτές σχετικά με τις πιθανές παρενέργειες των ουσιών βαφής μαλλιών και για να μειωθεί ο κίνδυνος ευαισθητοποίησης σε προϊόντα βαφής μαλλιών μεταξύ των καταναλωτών, πρέπει να περιληφθούν πρόσθετες προειδοποιήσεις στην ετικέτα των οξειδωτικών προϊόντων βαφής μαλλιών και ορισμένων μη οξειδωτικών προϊόντων βαφής μαλλιών που περιέχουν ουσίες οι οποίες είναι δυνατόν να προκαλέσουν έντονη ή σοβαρή ευαισθητοποίηση.
            
         
               (8)
            
            
               Ο ορισμός ενός προϊόντος για τα μαλλιά στον κανονισμό (ΕΚ) αριθ. 1223/2009 αποκλείει τη χρήση του στις βλεφαρίδες. Αυτό δικαιολογείται από το γεγονός ότι το επίπεδο του κινδύνου είναι διαφορετικό αναλόγως με το εάν τα καλλυντικά προϊόντα χρησιμοποιούνται στο τριχωτό της κεφαλής ή στις βλεφαρίδες. Συνεπώς, απαιτείται ειδική αξιολόγηση ασφάλειας για τη χρήση θειογλυκολικού οξέος και των αλάτων του στις βλεφαρίδες.
            
         
               (9)
            
            
               Η ΕΕΑΚ, στη γνωμοδότησή της, της 11ης Νοεμβρίου 2013, σχετικά με το θειογλυκολικό οξύ και τα άλατά του, κατέληξε στο συμπέρασμα ότι η γενική χρήση (προσωπική χρήση από τους καταναλωτές στο σπίτι) προϊόντων για τη βοστρύχωση των βλεφαρίδων τα οποία περιέχουν θειογλυκολικό οξύ και άλατά του δεν συνιστάται, λόγω του κινδύνου ερεθισμού των ματιών κατά τη χρήση. Ωστόσο, η περιεκτικότητα θειογλυκολικού οξέος και των αλάτων του στα εν λόγω προϊόντα είναι ασφαλής έως 11 % όταν αυτά χρησιμοποιούνται στις βλεφαρίδες από επαγγελματία που μειώνει τον κίνδυνο άμεσης επαφής με τα μάτια. Επιπλέον, η ΕΕΑΚ κατέληξε στο συμπέρασμα ότι η χρήση προϊόντος με περιεκτικότητα θειογλυκολικού οξέος και των αλάτων του έως 5 % ως αποτριχωτικού είναι ασφαλής όταν το προϊόν χρησιμοποιείται σύμφωνα με τον προορισμό του. Η ασφάλεια των εν λόγω τύπων καλλυντικών προϊόντων εξαρτάται σε μεγάλο βαθμό από την υπεύθυνη διαχείριση του κινδύνου, όπως οι προειδοποιήσεις και οι εκτενείς οδηγίες χρήσης.
            
         
               (10)
            
            
               Με βάση την επιστημονική αξιολόγηση του θειογλυκολικού οξέος και των αλάτων του θα πρέπει να επιτρέπεται η χρήση τους στα προϊόντα που προορίζονται για τη βοστρύχωση των βλεφαρίδων και στα προϊόντα που προορίζονται για χρήση ως αποτριχωτικά. Ωστόσο, για να αποφευχθεί κάθε κίνδυνος που συνδέεται με τη χρήση των προϊόντων που προορίζονται για τη βοστρύχωση των βλεφαρίδων από τους ίδιους τους καταναλωτές, θα πρέπει αυτά να επιτρέπονται μόνο για επαγγελματική χρήση. Για να μπορούν οι επαγγελματίες να ενημερώνουν τους καταναλωτές σχετικά με τις πιθανές παρενέργειες των προϊόντων που περιέχουν θειογλυκολικό οξύ και άλατά του λόγω της χρήσης τους στις βλεφαρίδες και για να μειωθεί ο κίνδυνος ευαισθητοποίησης του δέρματος στα εν λόγω προϊόντα, θα πρέπει να αναγράφονται στις ετικέτες τους κατάλληλες προειδοποιήσεις.
            
         
               (11)
            
            
               Συνεπώς, κρίνεται σκόπιμο να τροποποιηθεί αναλόγως το παράρτημα III του κανονισμού (ΕΚ) αριθ. 1223/2009.
            
         
               (12)
            
            
               Η εφαρμογή των περιορισμών που αφορούν τις ουσίες βαφής μαλλιών θα πρέπει να αναβληθεί, ώστε να μπορέσει η βιομηχανία να συμμορφωθεί με τις απαιτήσεις σχετικά με τα προϊόντα βαφής μαλλιών. Ειδικότερα, οι επιχειρήσεις θα πρέπει να έχουν στη διάθεσή τους δώδεκα μήνες για να διαθέσουν στην αγορά συμμορφούμενα προϊόντα και για να αποσύρουν από την αγορά τα μη συμμορφούμενα προϊόντα μετά την έναρξη ισχύος του παρόντος κανονισμού.
            
         
               (13)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα καλλυντικά προϊόντα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα III του κανονισμού (ΕΚ) αριθ. 1223/2009 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 10 Αυγούστου 2015, εκτός από τις διατάξεις που προβλέπονται στο σημείο 2 του παραρτήματος, οι οποίες εφαρμόζονται από τις 10 Αυγούστου 2016.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 342 της 22.12.2009, σ. 59.
   
      (2)  Απόφαση αριθ. 2004/210/ΕΚ της Επιτροπής, της 3ης Μαρτίου 2004, σχετικά με τη σύσταση επιστημονικών επιτροπών στον τομέα της ασφάλειας των καταναλωτών, της δημόσιας υγείας και του περιβάλλοντος (ΕΕ L 66 της 4.3.2004, σ. 45).
   
      (3)  Απόφαση 2008/721/ΕΚ της Επιτροπής, της 5ης Σεπτεμβρίου 2008, για τη σύσταση μιας συμβουλευτικής δομής επιστημονικών επιτροπών και εμπειρογνωμόνων στον τομέα της ασφάλειας των καταναλωτών, της δημόσιας υγείας και του περιβάλλοντος και για την κατάργηση της απόφασης 2004/210/ΕΚ (ΕΕ L 241 της 10.9.2008, σ. 21).
   
      ΠΑΡΑΡΤΗΜΑ
      Το παράρτημα III του κανονισμού (ΕΚ) αριθ. 1223/2009 τροποποιείται ως εξής:
      
                  1.
               
               
                  η εγγραφή 2α αντικαθίσταται από το ακόλουθο κείμενο:
                  
                              α
                           
                           
                              β
                           
                           
                              γ
                           
                           
                              δ
                           
                           
                              ε
                           
                           
                              στ
                           
                           
                              ζ
                           
                           
                              η
                           
                           
                              θ
                           
                        
                              «2α
                           
                           
                              Θειογλυκολικό οξύ και τα άλατά του
                           
                           
                              Thioglycolic acid
                           
                           
                              68-11-1
                           
                           
                              200-677-4
                           
                           
                              
                                          α)
                                       
                                       
                                          Προϊόντα για τη βοστρύχωση ή το ίσιωμα των μαλλιών
                                       
                                    
                           
                              
                                          α)
                                       
                                       
                                          
                                                      i)
                                                   
                                                   
                                                      8 %
                                                   
                                                
                                                      ii)
                                                   
                                                   
                                                      11 %
                                                   
                                                
                                    
                           
                              
                                          α)
                                       
                                       
                                          
                                                      i)
                                                   
                                                   
                                                      Γενική χρήση
                                                      έτοιμο προς χρήση pH 7 έως 9,5
                                                   
                                                
                                                      ii)
                                                   
                                                   
                                                      Επαγγελματική χρήση
                                                      έτοιμο προς χρήση pH 7 έως 9,5
                                                   
                                                
                                    
                           
                              Όροι χρήσης:
                              α), β), γ), δ)
                              Να αποφεύγεται η επαφή με τα μάτια.
                              Να ξεπλένονται αμέσως τα μάτια αν έλθουν σε επαφή με το προϊόν.
                              α), γ), δ)
                              Να χρησιμοποιούνται κατάλληλα γάντια.
                              Να εμφαίνονται στην ετικέτα τα εξής:
                              α)i), β), γ)
                              Περιέχει θειογλυκολική ένωση
                              Να τηρούνται οι οδηγίες χρήσης
                              Να φυλάσσεται μακριά από παιδιά
                              α)ii), δ)
                              Μόνον για επαγγελματική χρήση
                              Περιέχει θειογλυκολική ένωση
                              Να τηρούνται οι οδηγίες χρήσης»·
                           
                        
                              
                                          β)
                                       
                                       
                                          Αποτριχωτικά προϊόντα
                                       
                                    
                           
                              
                                          β)
                                       
                                       
                                          5 %
                                       
                                    
                           
                              
                                          β)
                                       
                                       
                                          Έτοιμο προς χρήση pH 7 έως 12,7
                                       
                                    
                        
                              
                                          γ)
                                       
                                       
                                          Λοιπά προϊόντα για τα μαλλιά, που ξεπλένονται μετά τη χρήση
                                       
                                    
                           
                              
                                          γ)
                                       
                                       
                                          2 %
                                       
                                    
                           
                              
                                          γ)
                                       
                                       
                                          Έτοιμο προς χρήση pH 7 έως 9,5
                                       
                                    
                        
                              
                                          δ)
                                       
                                       
                                          Προϊόντα για τη βοστρύχωση των βλεφαρίδων
                                       
                                    
                           
                              
                                          δ)
                                       
                                       
                                          11 %
                                       
                                    Τα ανωτέρω ποσοστά υπολογίζονται σε θειογλυκολικό οξύ
                           
                           
                              
                                          δ)
                                       
                                       
                                          Για επαγγελματική χρήση
                                          έτοιμο προς χρήση pH 7 έως 9,5
                                       
                                    
                        
            
                  2.
               
               
                  προστίθενται οι ακόλουθες εγγραφές 288 έως 296:
                  
                              α
                           
                           
                              β
                           
                           
                              γ
                           
                           
                              δ
                           
                           
                              ε
                           
                           
                              στ
                           
                           
                              ζ
                           
                           
                              η
                           
                           
                              θ
                           
                        
                              «288
                           
                           
                              Μεθυλοθειικό άλας του 3-[(4-αμινο-3-μεθυλο-9,10-διοξο-9,10-διυδροανθρακεν-1-υλ)αμινο]-N,N,N-τριμεθυλοπροπαν-1-αμινίου
                           
                           
                              HC Blue No 17
                           
                           
                              16517-75-2
                           
                           
                              605-392-2
                           
                           
                              
                                          α)
                                       
                                       
                                          Ουσία βαφής μαλλιών σε οξειδωτικά προϊόντα βαφής μαλλιών
                                       
                                    
                                          β)
                                       
                                       
                                          Ουσία βαφής μαλλιών σε μη οξειδωτικά προϊόντα βαφής μαλλιών
                                       
                                    
                           
                              
                                          β)
                                       
                                       
                                          2,0 %
                                       
                                    
                           
                              
                                          α)
                                       
                                       
                                          Μετά την ανάμειξη υπό οξειδωτικές συνθήκες, η μέγιστη συγκέντρωση που εφαρμόζεται στα μαλλιά δεν πρέπει να υπερβαίνει το 2,0 %.
                                       
                                    Για τα α) και β)
                              
                                          —
                                       
                                       
                                          Να μη χρησιμοποιείται με παράγοντες νιτρώδωσης
                                       
                                    
                                          —
                                       
                                       
                                          Μέγιστη περιεκτικότητα σε νιτρωδαμίνη: 50 μg/kg
                                       
                                    
                                          —
                                       
                                       
                                          Να διατηρείται σε περιέκτες ελεύθερους νιτρωδών ενώσεων
                                       
                                    
                           
                              
                                          α)
                                       
                                       
                                          Να τυπωθεί στην ετικέτα: Η αναλογία μείξης.
                                          “Οι βαφές μαλλιών μπορούν να προκαλέσουν σοβαρές αλλεργικές αντιδράσεις.
                                          Διαβάστε και ακολουθήστε τις οδηγίες.
                                          Το προϊόν αυτό δεν προορίζεται για χρήση σε άτομα ηλικίας κάτω των 16 ετών.
                                          Τα προσωρινά τατουάζ μαύρης χένας μπορεί να σας αυξήσουν τον κίνδυνο αλλεργίας.
                                          Μην βάφετε τα μαλλιά σας αν:
                                          
                                                      —
                                                   
                                                   
                                                      έχετε εξάνθημα στο πρόσωπό σας ή έχετε ευαίσθητο, ερεθισμένο και πληγωμένο τριχωτό της κεφαλής,
                                                   
                                                
                                                      —
                                                   
                                                   
                                                      είχατε ποτέ οποιαδήποτε αντίδραση μετά το βάψιμο των μαλλιών σας,
                                                   
                                                
                                                      —
                                                   
                                                   
                                                      έχετε παρατηρήσει αντίδραση σε προσωρινό τατουάζ μαύρης χένας στο παρελθόν.”
                                                   
                                                
                                    
                        
                              289
                           
                           
                              Ένωση του φωσφορικού οξέος με 4-[(2,6-διχλωροφενυλ)(4-ιμινο-3,5-διμεθυλο-2,5-κυκλοεξαδιεν-1-υλιδενο)μεθυλο]-2,6-διμεθυλανιλίνη (1:1)
                           
                           
                              HC Blue No 15
                           
                           
                              74578-10-2
                           
                           
                              277-929-5
                           
                           
                              
                                          α)
                                       
                                       
                                          Ουσία βαφής μαλλιών σε οξειδωτικά προϊόντα βαφής μαλλιών
                                       
                                    
                                          β)
                                       
                                       
                                          Ουσία βαφής μαλλιών σε μη οξειδωτικά προϊόντα βαφής μαλλιών
                                       
                                    
                           
                              
                                          β)
                                       
                                       
                                          0,2 %
                                       
                                    
                           
                              
                                          α)
                                       
                                       
                                          Μετά την ανάμειξη υπό οξειδωτικές συνθήκες, η μέγιστη συγκέντρωση που εφαρμόζεται στα μαλλιά δεν πρέπει να υπερβαίνει το 0,2 %.
                                       
                                    
                           
                              
                                          α)
                                       
                                       
                                          Να τυπωθεί στην ετικέτα: Η αναλογία μείξης.
                                          “Οι βαφές μαλλιών μπορούν να προκαλέσουν σοβαρές αλλεργικές αντιδράσεις.
                                          Διαβάστε και ακολουθήστε τις οδηγίες.
                                          Το προϊόν αυτό δεν προορίζεται για χρήση σε άτομα ηλικίας κάτω των 16 ετών.
                                          Τα προσωρινά τατουάζ μαύρης χένας μπορεί να σας αυξήσουν τον κίνδυνο αλλεργίας.
                                          Μην βάφετε τα μαλλιά σας αν:
                                          
                                                      —
                                                   
                                                   
                                                      έχετε εξάνθημα στο πρόσωπό σας ή έχετε ευαίσθητο, ερεθισμένο και πληγωμένο τριχωτό της κεφαλής,
                                                   
                                                
                                                      —
                                                   
                                                   
                                                      είχατε ποτέ οποιαδήποτε αντίδραση μετά το βάψιμο των μαλλιών σας,
                                                   
                                                
                                                      —
                                                   
                                                   
                                                      έχετε παρατηρήσει αντίδραση σε προσωρινό τατουάζ μαύρης χένας στο παρελθόν.”
                                                   
                                                
                                    
                        
                              290
                           
                           
                              2,2′-(9,10-διοξοανθρακενο-1,4-διυλοδιιμινο)δις(5-μεθυλοσουλφονικό) νάτριο
                           
                           
                              Acid Green 25
                           
                           
                              4403-90-1
                           
                           
                              224-546-6
                           
                           
                              Ουσία βαφής μαλλιών σε μη οξειδωτικά προϊόντα βαφής μαλλιών
                           
                           
                              0,3 %
                           
                           
                               
                           
                           
                               
                           
                        
                              291
                           
                           
                              4-[(9,10-διυδρο-4-υδροξυ-9,10-διοξο-1-ανθρυλ)αμινο]τολουολο-3-σουλφονικό νάτριο
                           
                           
                              Acid Violet 43
                           
                           
                              4430-18-6
                           
                           
                              224-618-7
                           
                           
                              Ουσία βαφής μαλλιών σε μη οξειδωτικά προϊόντα βαφής μαλλιών
                           
                           
                              0,5 %
                           
                           
                               
                           
                           
                               
                           
                        
                              292
                           
                           
                              2-Μεθοξυμεθυλο-1,4-βενζολοδιαμίνη
                              Θειική 2-μεθοξυμεθυλο-1,4-βενζολοδιαμίνη
                           
                           
                              2-Methoxymethyl-p-Phenylenediamine
                              2-Methoxymethyl-p-Phenylenediamine Sulfate
                           
                           
                              337906-36-2
                              337906-37-3
                           
                           
                               
                           
                           
                              Ουσία βαφής μαλλιών σε οξειδωτικά προϊόντα βαφής μαλλιών
                           
                           
                               
                           
                           
                              Μετά την ανάμειξη υπό οξειδωτικές συνθήκες, η μέγιστη συγκέντρωση που εφαρμόζεται στα μαλλιά δεν πρέπει να υπερβαίνει το 1,8 % (υπολογιζόμενο ως ελεύθερη βάση).
                           
                           
                              Να τυπωθεί στην ετικέτα: Η αναλογία μείξης.
                              “Οι βαφές μαλλιών μπορούν να προκαλέσουν σοβαρές αλλεργικές αντιδράσεις.
                              Διαβάστε και ακολουθήστε τις οδηγίες.
                              Το προϊόν αυτό δεν προορίζεται για χρήση σε άτομα ηλικίας κάτω των 16 ετών.
                              Τα προσωρινά τατουάζ μαύρης χένας μπορεί να σας αυξήσουν τον κίνδυνο αλλεργίας.
                              Μην βάφετε τα μαλλιά σας αν:
                              
                                          —
                                       
                                       
                                          έχετε εξάνθημα στο πρόσωπό σας ή έχετε ευαίσθητο, ερεθισμένο και πληγωμένο τριχωτό της κεφαλής,
                                       
                                    
                                          —
                                       
                                       
                                          είχατε ποτέ οποιαδήποτε αντίδραση μετά το βάψιμο των μαλλιών σας,
                                       
                                    
                                          —
                                       
                                       
                                          έχετε παρατηρήσει αντίδραση σε προσωρινό τατουάζ μαύρης χένας στο παρελθόν.”
                                       
                                    
                        
                              293
                           
                           
                              Μεθυλοθειική 1-N-μεθυλομορφολινιοπροπυλαμινο-4-υδροξυανθρακινόνη
                           
                           
                              Hydroxyanthraquinone-aminopropyl Methyl Morpholinium Methosulfate
                           
                           
                              38866-20-5
                           
                           
                              254-161-9
                           
                           
                              Ουσία βαφής μαλλιών σε μη οξειδωτικά προϊόντα βαφής μαλλιών
                           
                           
                              0,5 %
                           
                           
                              
                                          —
                                       
                                       
                                          - Να μη χρησιμοποιείται με παράγοντες νιτρώδωσης
                                       
                                    
                                          —
                                       
                                       
                                          Μέγιστη περιεκρικότητα σε νιτρωδαμίνη: 50 μg/kg
                                       
                                    
                                          —
                                       
                                       
                                          Να διατηρείται σε περιέκτες ελεύθερους νιτρωδών ενώσεων
                                       
                                    
                           
                              Να τυπωθεί στην ετικέτα:
                              “Οι βαφές μαλλιών μπορούν να προκαλέσουν σοβαρές αλλεργικές αντιδράσεις.
                              Διαβάστε και ακολουθήστε τις οδηγίες.
                              Το προϊόν αυτό δεν προορίζεται για χρήση σε άτομα ηλικίας κάτω των 16 ετών.
                              Τα προσωρινά τατουάζ μαύρης χένας μπορεί να σας αυξήσουν τον κίνδυνο αλλεργίας.
                              Μην βάφετε τα μαλλιά σας αν:
                              
                                          —
                                       
                                       
                                          έχετε εξάνθημα στο πρόσωπό σας ή έχετε ευαίσθητο, ερεθισμένο και πληγωμένο τριχωτό της κεφαλής,
                                       
                                    
                                          —
                                       
                                       
                                          είχατε ποτέ οποιαδήποτε αντίδραση μετά το βάψιμο των μαλλιών σας,
                                       
                                    
                                          —
                                       
                                       
                                          έχετε παρατηρήσει αντίδραση σε προσωρινό τατουάζ μαύρης χένας στο παρελθόν.”
                                       
                                    
                        
                              294
                           
                           
                              2,2′-[[3-Μεθυλο-4-[(E)-(4-νιτροφαινυλ)αζω]φαινυλ]ιμινο]δις(αιθανόλη)
                           
                           
                              Disperse Red 17
                           
                           
                              3179-89-3
                           
                           
                              221-665-5
                           
                           
                              
                                          α)
                                       
                                       
                                          Ουσία βαφής μαλλιών σε οξειδωτικά προϊόντα βαφής μαλλιών
                                       
                                    
                                          β)
                                       
                                       
                                          Ουσία βαφής μαλλιών σε μη οξειδωτικά προϊόντα βαφής μαλλιών
                                       
                                    
                           
                              
                                          β)
                                       
                                       
                                          0,2 %
                                       
                                    
                           
                              
                                          α)
                                       
                                       
                                          Μετά την ανάμειξη υπό οξειδωτικές συνθήκες, η μέγιστη συγκέντρωση που εφαρμόζεται στα μαλλιά δεν πρέπει να υπερβαίνει το 2,0 %.
                                       
                                    Για α) και β)
                              
                                          —
                                       
                                       
                                          Να μη χρησιμοποιείται με παράγοντες νιτρώδωσης
                                       
                                    
                                          —
                                       
                                       
                                          Μέγιστη περιεκρικότητα σε νιτρωδαμίνη: 50 μg/kg
                                       
                                    
                                          —
                                       
                                       
                                          Να διατηρείται σε περιέκτες ελεύθερους νιτρωδών ενώσεων
                                       
                                    
                           
                              
                                          α)
                                       
                                       
                                          Να τυπωθεί στην ετικέτα: Η αναλογία μείξης.
                                          “Οι βαφές μαλλιών μπορούν να προκαλέσουν σοβαρές αλλεργικές αντιδράσεις.
                                          Διαβάστε και ακολουθήστε τις οδηγίες.
                                          Το προϊόν αυτό δεν προορίζεται για χρήση σε άτομα ηλικίας κάτω των 16 ετών.
                                          Τα προσωρινά τατουάζ μαύρης χένας μπορεί να σας αυξήσουν τον κίνδυνο αλλεργίας.
                                          Μην βάφετε τα μαλλιά σας αν:
                                          
                                                      —
                                                   
                                                   
                                                      έχετε εξάνθημα στο πρόσωπό σας ή έχετε ευαίσθητο, ερεθισμένο και πληγωμένο τριχωτό της κεφαλής,
                                                   
                                                
                                                      —
                                                   
                                                   
                                                      είχατε ποτέ οποιαδήποτε αντίδραση μετά το βάψιμο των μαλλιών σας,
                                                   
                                                
                                                      —
                                                   
                                                   
                                                      έχετε παρατηρήσει αντίδραση σε προσωρινό τατουάζ μαύρης χένας στο παρελθόν.”
                                                   
                                                
                                    
                        
                              295
                           
                           
                              4-αμινο-5-υδροξυ-3-(4-νιτροφαινυλαζω)-6-(φαινυλαζω)-2,7-ναφθαλινοδισουλφονικό οξύ, άλας δινατρίου
                           
                           
                              Acid Black 1
                           
                           
                              1064-48-8
                           
                           
                              213-903-1
                           
                           
                              Ουσία βαφής μαλλιών σε μη οξειδωτικά προϊόντα βαφής μαλλιών
                           
                           
                              0,5 %
                           
                           
                               
                           
                           
                               
                           
                        
                              296
                           
                           
                              3-Υδροξυ-4-[(E)-(4-μεθυλο-2-σουλφονικοφαινυλο)διαζενυλο]-2-ναφθοϊκό νάτριο
                           
                           
                              Pigment Red 57
                           
                           
                              5858-81-1
                           
                           
                              227-497-9
                           
                           
                              Ουσία βαφής μαλλιών σε μη οξειδωτικά προϊόντα βαφής μαλλιών
                           
                           
                              0,4 %»